19.12.2022
MT
Il-Ġurnal Uffiċjali tal-Unjoni Ewropea
L 323/99
DEĊIŻJONI TAL-KUMMISSJONI (UE) 2022/2494 tad-9 ta’ Diċembru 2022 dwar l-approvazzjoni tat-talba mressqa mil-Litwanja għar-reviżjoni tal-miri tal-prestazzjoni tagħha għat-tielet perjodu referenzjarju (notifikata bid-dokument C(2022) 8985) (It-test bil-Litwan biss huwa awtentiku) (Test b’rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 549/2004 tal-Parlament Ewropew u tal-Kunsill tal-10 ta’ Marzu 2004 li jippreskrivi l-qafas għall-ħolqien tal-Ajru Uniku Ewropew (ir-Regolament qafas) (1), u b’mod partikolari l-Artikolu 11(3)(c) tiegħu,
Wara li kkunsidrat ir-Regolament ta’ Implimentazzjoni tal-Kummissjoni (UE) 2019/317 tal-11 ta’ Frar 2019 li jistabbilixxi skema ta’ prestazzjoni u imposti fl-Ajru Uniku Ewropew u li jħassar ir-Regolamenti ta’ Implimentazzjoni (UE) Nru 390/2013 u (UE) Nru 391/2013 (2), u b’mod partikolari l-Artikolu 18(1) tiegħu,
Billi:
KUNSIDERAZZJONIJIET ĠENERALI
(1)
Skont l-Artikolu 11 tar-Regolament (KE) Nru 549/2004, għandha tiġi stabbilita skema ta’ prestazzjoni għas-servizzi tan-navigazzjoni bl-ajru (“ANS”), li tinkludi pjanijiet tal-prestazzjoni nazzjonali li jistabbilixxu miri vinkolanti talprestazzjoni konsistenti mal-miri mal-Unjoni kollha adottati mill-Kummissjoni għall-perjodu referenzjarju kkonċernat.
Ir-regoli dettaljati dwar dawk il-pjanijiet tal-prestazzjoni huma stabbiliti fir-Regolament ta’ Implimentazzjoni (UE) 2019/317.
F’konformità mal-Artikolu 11(3)(c) tar-Regolament (KE) Nru 549/2004, il-Kummissjoni tivvaluta l-miri tal-prestazzjoni stabbiliti mill-Istati Membri għall-konsistenza mal-miri talprestazzjoni korrispondenti mal-Unjoni kollha.
(2)
Fit-13 ta’ April 2022, il-Kummissjoni adottat id-Deċiżjoni (UE) 2022/769 (3), li fiha kkonkludiet li l-miri talprestazzjoni inklużi fl-abbozz tal-pjan tal-prestazzjoni għat-tielet perjodu referenzjarju (“RP3”) imressaq mirRepubblika tal-Litwanja (“il-Litwanja”) kienu konsistenti mal-miri tal-prestazzjoni mal-Unjoni kollha.
Abbażi tadDeċiżjoni (UE) 2022/769, il-Litwanja adottat formalment il-pjan tal-prestazzjoni tal-RP3 tagħha f’konformità malArtikolu 16(a) tar-Regolament ta’ Implimentazzjoni (UE) 2019/317.
(3)
Fis-26 ta’ Awwissu 2022, il-Litwanja ressqet talba lill-Kummissjoni għar-reviżjoni tal-miri tal-prestazzjoni talkapaċità en route tagħha u tal-kosteffiċjenza en route tagħha għas-snin kalendarji 2022, 2023 u 2024, abbażi talArtikolu 18(1)(a)(ii) tar-Regolament ta’ Implimentazzjoni (UE) 2019/317.
(1) ĠU L 96, 31.3.2004, p. 1.
(2) ĠU L 56, 25.2.2019, p. 1.
(3) Id-Deċiżjoni tal-Kummissjoni (UE) 2022/769 tat-13 ta’ April 2022 dwar il-konsistenza tal-miri tal-prestazzjoni li jinsabu fl-abbozz talpjan tal-prestazzjoni mressaq mil-Litwanja skont ir-Regolament (KE) Nru 549/2004 tal-Parlament Ewropew u tal-Kunsill mal-miri talprestazzjoni mal-Unjoni kollha għat-tielet perjodu referenzjarju (ĠU L 139, 18.5.2022, p. 116).